open-index/open-wikipedia-markdown huggingface dataset:
Vicenza ja Veneton palladiolaiset villat

**Vicenza ja Veneton palladiolaiset villat** (, ) on Unescon maailmanperintökohde Koillis-Italiassa Veneton alueella. Kokonaisuuteen kuuluu 23 Andrea Palladion 1500-luvulla suunnittelemaa rakennusta Vicenzan kaupungissa sekä 24 rakennusta muualla Venetossa.

Venetsian tasavallan aikaan eläneen Palladion mukaan on nimetty antiikin Rooman arkkitehtuuria jäljittelevä arkkitehtuurin tyylisuunta palladiolainen arkkitehtuuri.


VillaGazzotti 2007 07 18 1.jpg| Villa Gazzotti Vicenzassa.
VillaCornaroPiombino.jpg | Villa Cornaro Piombino Desessä.
VillaGodi 2007 07 07 01.jpg| Villa Godi Lugossa.
VillaValmaranaScagnolariZen 2007 07 16 02.jpg| Villa Valmarana Lisierassa.


## Lähteet

## Aiheesta muualla
Pat Green

**Patrick Craven ”Pat” Green** (s. 5. huhtikuuta 1972 San Antonio, Texas) on yhdysvaltalainen country-laulaja.  

## Diskografia
### Albumit
* *Dancehall Dreamer* (1995)
* *George's Bar* (1997)
* *Here We Go* (1998)
* *Live at Billy Bob's Texas* (1999)
* *Carry On* (2000)
* *Songs We Wish We'd Written* (2001)
* *Three Days* (2001)
* *Wave on Wave* (2003)
* *Lucky Ones* (2004)
* *Cannonball* (2006)
* *What I'm For* (2009)
* *Songs We Wish We'd Written, Vol. 2* (2012)
* *Home* (2015)

## Lähteet
*https://www.patgreen.com/

### Viitteet

## Aiheesta muualla
Auri (yhtye)

**Auri** on suomalainen yhtye, jonka perustivat Johanna Kurkela sekä Nightwishissä soittavat Tuomas Holopainen ja Troy Donockley.

Kurkela, Holopainen ja Donockley saivat idean yhtyeestä alun perin vuonna 2011, mutta eivät muilta kiireiltään ehtineet sitä toteuttamaan ennen vuotta 2017. Donockley oli kirjoittanut Aurille ensimmäisen kappaleen "Aphrodite Rising" vuonna 2011. Nightwishin jäätyä tauolle vuonna 2017 Auri aloitti kappaleiden työstämisen. Holopainen kertoi Nightwishin jääneen tauolle hänen luovuuden puutteensa vuoksi. Hän kuitenkin löysi jälleen inspiraation Aurin kanssa työskennellessään. *Prog*-lehti on kuvannut yhtyeen tyyliä progressiiviseksi folk-musiikiksi.

Aurin samanniminen debyyttialbumi julkaistiin 23. maaliskuuta 2018. Yhtyeen ensimmäinen single *Night 13* julkaistiin 26. tammikuuta.

Loppuvuodesta 2020 yhtye kertoi saaneensa uuden albumin, *II – Those We Don't Speak Of*, nauhoitukset valmiiksi, ja maaliskuussa 2021 yhtye ilmoitti, että albumi on määrä julkaista 3. syyskuuta 2021. Julkaistulla albumilla perkussioita soittaa Kai Hahto.

## Jäsenet
Yhtyeen jäsenet:
* Johanna Kurkela (laulu, viulu, alttoviulu, koskettimet)
* Tuomas Holopainen (koskettimet, taustalaulu)
* Troy Donockley (kitara, bouzuki, mandola, irlantilainen säkkipilli, tinapilli, aerofoni, bodhrán, koskettimet, laulu)

## Diskografia
### Studioalbumit
* 
* 
**[[III – Candles & Beginnings]]* (2025)

## Lähteet
Rodrigo Bentancur

**Rodrigo Bentancur** (s. 25. heinäkuuta 1997 Nueva Helvecia) on uruguaylainen jalkapalloilija, joka edustaa Englannin Valioliigassa pelaavaa Tottenham Hotspuria ja on pelipaikaltaan keskikenttäpelaaja.

Bentancur on Boca Juniorsin kasvatti. Hän pelasi Argentiinan pääsarjassa 51 ottelua ja teki yhden maalin. Hän voitti maan mestaruden 2015 ja 2017. Copa Libertadoresissa hän pelasi kuusi ottelua. Hän siirtyi argentiinalaisseurasta Italian Juventukseen 1. heinäkuuta 2017. Kaudella 2017–2018 hän pelasi Serie A:ssa 20 ottelua ja seuraavalla kaudella 31 ottelua, joissa hän teki kaksi maalia. Seuraavilla kausilla Serie A -otteluita kertyi 30, 33 ja 19 ilman tehtyjä maaleja. Hän voitti Italian-mestaruuden vuosina 2018, 2019 ja 2020 sekä Italian cupin vuosina 2018 ja 2021. Mestarien liigassa hän pelasi ensimmäisellä kaudella viisi, toisella, kolmannella ja neljännellä seitsemän sekä viidennellä jälleen viisi ottelua.

Tammikuussa 2022 Bentancur siirtyi Tottenham Hotspuriin 19 miljoonan euron siirtosummalla. Hän pelasi kevätkauden 2022 aikana 17 valioliigaottelua. Syksyllä 2022 hän pelasi Mestarien liigan alkulohkossa joukkueensa kaikki kuusi ottelua ja teki 1–1-tasoitusmaalin kotiottelussa Sportingia vastaan. Valioliigassa hän pelasi kauden aikana 18 ottelua ja teki viisi maalia. Hän oli ristisidevamman vuoksi sivussa kentiltä 12. helmikuuta lähtien lokakuun loppupuolelle saakka. Hän pelasi kaudella 2023–2024 kaikkiaan 23 valioliigaottelua, joista 13 avauskokoonpanossa, ja teki yhden maalin. Kaudella 2024–2025 hän pelasi Valioliigassa 26 ottelua, joista avauskokoonpanossa 21 peliä. Hän viimeisteli kaksi maalia. Tottenhamin voittamassa Eurooppa-liigassa hän pelasi 13 ottelua, kahta vaille kaikki avauskokoonpanossa. Hän pelasi täyden ajan loppuottelussa Manchester Unitedia vastaan.

Bentancur pelasi Uruguayn neljänneksi sijoittuneen joukkueen vakiokokoonpanossa alle 20-vuotiaiden MM-kilpailuissa 2017. Aiemmin samana vuonna hän voitti ikäluokan Etelä-Amerikan mestaruuden. Hän pelasi Uruguayn A-maajoukkueessa ensimmäiset ottelunsa lokakuussa 2017. MM-kilpailuissa 2018 hän pelasi viisi ottelua ja vuoden 2019 Copa Américassa täyden ajan joukkueensa kaikissa neljässä ottelussa. Copa Américassa 2021 hän pelasi neljä ottelua. MM-kilpailuissa 2022 hän pelasi kahdessa ensimmäisessä ottelussa täydet minuutit ja oli kolmannessa ottelussa Ghanaa vastaan kentällä ensimmäisellä jaksolla tapahtuneeseen loukkaantumiseensa saakka. Copa Américassa 2024 hän pelasi pronssia saavuttaneen Uruguayn kaikissa kuudessa ottelussa, näistä kahdessa avauskokoonpanossa. Hän teki maalin alkulohko-ottelussa Boliviaa ja pronssiottelussa Kanadaa vastaan.

Bentancur on 12.heinäkuuta 2025 mennessä pelannut 69 A-maaottelua, joissa hän on ollut 59 kertaa avauskokoonpanossa. Ensimmäisen maalinsa hän teki helmikuussa 2022 MM-karsintaottelussa Venezuelaa vastaan ja kaksi seuraavaa Copa Américassa 2024.

## Lähteet
Orlen

**PKN Orlen** S.A. eli koko nimeltään **Polski Koncern Naftowy Orlen SA** on puolalainen öljyteollisuuskonserni. Yritys on Puolan suurin öljypohjaisten ja petrokemiallisten tuotteiden valmistaja ja jakelija. PKN Orlen on perustettu 7. syyskuuta 1999 ja yhtiön pääkonttori sijaitsee Płockissa.
 
Yhtiö jalostaa raakaöljystä bensiiniä, dieseliä, polttoöljyä, lentokonebensiiniä, muoveja, aromaattisia hiilivetyjä ja muita petrokemikaaleja. PKN Orlen myös kartoittaa, etsii ja poraa hiilivetyjä sekä tuottaa, jakelee ja käy kauppaa sähkö- ja lämpövoimalla. PKN Orlen -konsernin jalostamot Płockissa, Trzebiniassa ja Jedliczessä edustavat noin 70 prosenttia Puolan jalostamokapasiteetista. Yhtiö omistaa Keski-Euroopan suurimman polttoaineasemaketjun, joka ulottuu Puolan lisäksi Saksaan, Tšekkiin ja Liettuaan. Runsaalla 2&nbsp;700 bensa-asemalla käytettyjä brändejä ovat Orlen, Bliska, Benzina, Benzina Plus ja Ventus.

Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan toiseksi merkittävin osake (13. helmikuuta 2018 paino 12,0&nbsp;%).

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 680. Se luokiteltiin tällä listalla Puolan suurimmaksi pörssiyritykseksi. PKN Orlenin markkina-arvo oli 11,2 miljardia Yhdysvaltain dollaria (toukokuussa 2017) ja liikevaihto 20,2 miljardia dollaria (2016).

## Kuvia

Płock - PKN Orlen.JPG|Öljynjalostamoa Płockissa.
MAN TGA Orlen.jpg|PKN Orlenin polttoainerekka.
Orlen W Białymstoku (Kawaleryjska) 2.jpg|Orlenin bensa-asema Białystokissa.


## Katso myös
*Orlen Lietuva

## Lähteet

## Aiheesta muualla
WIG20

**WIG20** tai **WIG 20** (WIG on lyhennys: ) on puolalaisen Varsovan pörssin tärkein osakeindeksi. Indeksissä on mukana 20 pörssin markkina-arvoltaan suurinta ja vaihdetuinta puolalaista yritystä. Osakeindeksin laskeminen aloitettiin 16. huhtikuuta 1994 alkupistemäärällä 1000.

## Koostumus
Seuraavat osakkeet olivat mukana Varsovan pörssin WIG20-indeksissä helmikuussa 2018:

## Lähteet
Faron Pharmaceuticals

**Faron Pharmaceuticals Oy** on suomalainen kliinisen vaiheen lääkekehitysyhtiö, joka kehittää lääkekandidaatteja äkilliseen hengitysvaikeusoireyhtymään ARDS:ään sekä syövän immunoterapiaan.

Faron Pharmaceuticals listautui Lontoon pörssin AIM-markkinapaikalle vuonna 2015. Yhtiö rinnakkaislistautui Helsingin pörssin First North -markkinapaikalle joulukuussa 2019. Faronin toimitusjohtajan Markku Jalkasen mukaan rinnakkaislistautumisen tavoitteena oli parantaa yhtiön näkyvyyttä ja mahdollistaa kaupankäynti pohjoismaisille sijoittajille.

Faron sai positiivisia tuloksia syöpälääke Clevegenin turvallisuutta ja tehoa mittaavassa MATINS-tutkimuksessa lokakuussa 2019. Vuonna 2020 tutkimuksia jatketaan suolistosyövän sekä muiden syöpätyyppien osalta. Toimitusjohtaja Markku Jalkasen mukaan ensimmäisiä myyntilupia voidaan mahdollisesti päästä hakemaan vuosien 2022–2023 aikana. Huhtikuussa 2020 Faron keräsi osakeannilla 14 miljoonaa euroa, joilla se aikoo laajentaa Glevegenin tutkimusta koskemaan useita vaikeahoitoisia syöpätyyppejä, kuten suolisto-, munasarja-, maksa- ja haimasyöpiä.

Yhdysvaltojen lääkeviranomainen FDA hyväksyi Faron Pharmaceuticalsin tehohoitolääke Traumakinen tutkimussuunnitelman maaliskuussa 2020. Faasi III -tutkimuksissa selvitetään lääkkeen tehoa äkillisen hengitysvajausoireyhtymän ARDS:n hoidossa. 
 Traumakine otettiin alkuvuonna 2020 mukaan globaaliin  Remap-Cap-tutkimusprojektiin, jossa etsitään tehokasta hoitokeinoa keuhkokuumeeseen ja sen aiheuttamien vakavien oireiden hoitoon. Lisäksi Faron Pharmaceuticals pääsi mukaan WHO:n vetämään Solidarity-lääketutkimukseen huhtikuussa 2020, tutkimuksessa etsitään potentiaalisia COVID-19-hoitoja. Faron lahjoitti tutkimusvaiheessa olevaa, suonensisäisesti annosteltavaa beeta-1a-interferonia WHO:n 2 000 tutkimuspotilaalle. Traumakine-hoito perustuu beeta-1a-interferonin suonensisäiselle käytölle.

Toukokuussa 2020 kansallinen tutkimus- ja innovaatiohanke Cancer IO sai Business Finlandin yksilöllistetyn terveyden ohjelmasta 10 miljoonan euron rahoituksen, josta 800 000 euron rahoituksen sai Faron Pharmaceuticals ja kesäkuussa 2020 Faron sai 2,1 miljoonaa euroa matalakorkoista lainaa Business Finlandilta Traumakine-lääkkeen valmistusta varten.

## Lähteet

## Aiheesta muualla
* Faron Pharmaceuticals
Astro (yhtye)

**Astro** (hangul: 아스트로, tyylitellysti ASTRO) on eteläkorealainen poikabändi, jonka perusti vuonna 2016 Fantagio.

Ryhmä teki ensiesiintymisensä vuonna 2016, ja sen alkuperäinen kokoonpano koostui kuudesta jäsenestä: MJ, Jinjin, Cha Eunwoo, Moonbin, Rocky ja Yoon Sanha. Kun Rocky erosi Astrosta 28. helmikuuta 2023, kokoonpanoon jäi neljä jäsentä. ja Moonbin kuoli 19. huhtikuuta 2023.

## Ura
### Ennen ensiesiintymistä
Levy-yhtiö Fantagio kertoi elokuussa 2015 tulevesta Astro-nimisestä poikayhtyeestä. Yhtye koostuisi kuudesta jäsenestä, jotka tulisivat käyttämään taiteilijanimiä MJ, Jinjin, Cha Eunwoo, Moonbin, Rocky ja Yoon Sanha. He aloittivat toimintansa myöhemmin samana kuukautena helmikuulle suunniteltua ensiesiintymistä varten.

He herättivät huomiota jo ennen ensiesiintymistään esiintymällä draamasarjassa *To Be Continued*. Sarja oli ryhmän ensimmäinen iprojekti ja sarjaan osallistui myös muita artisteja ja näyttelijöitä Fantagiosta.  Tammikuussa 2016 he esiintyivät myös tositelevisio-ohjelmassa *Astro, OK! Ready.* &nbsp;Ohjelman näytti televisioyhtiö MBC Music. Tammikuussa ilmoitettiin ryhmän ensiesiintymisen päiväksi 23. helmikuuta 2016.

### Ensiesiintyminen

13. helmikuuta 2016 julkaistiin ensimmäinen teaservideo ryhmän ensiesiintymisestä, ja 16. helmikuuta julkaistiin kooste tulevan *Spring Up* -albumin kappaleista. Ensimmäinen teaservideo esikoissinglen musiikkivideosta julkaistiin 18. helmikuuta. ja 23. helmikuuta julkaistiin koko ”*Hide & Seek*” -singlen musiikkivideo, sekä *Spring Up* -albumi. Albumi sisältää yhteensä viisi kappaletta.

### Julkaisut ensiesiintymisen jälkeen
Ensiesiintymisen jälkeen Astro on julkaissut kymmenen mini-, single- ja erikoisalbumia, *Summer Vibes, Autumn Story, Winter Dream, Dream Part.01,  Dream Part.02, Rise Up, Venus, Blue Flame*, *Gateway* ja *Switch On* sekä kolme täyspitkää albumia *All Light*, *All Yours* ja *Drive to the Starry Road*. Ryhmän viimeisin julkaisu, kolmas studioalbumi *Drive to the Starry Road*, julkaistiin 16. toukokuuta 2022. 

### Subunitit ja kokoonpanon muutokset
Tähän mennessä Astro on myös julkaissut kaksi subunitia, *Moonbin & Sanhan* ja *Jinjin & Rockyn*. *Moonbin & Sanha* ovat julkaisseet kolme minialbumia nimeltään *In-Out*, *Refuge* ja *Incense*, ja *Jinjin & Rocky* ovat julkaisseet yhden minialbumin nimeltään *Restore*. Kumpikaan subunit ei ole enää toiminnassa, koska Rocky erosi Fantagiosta ja Astrobsta helmikuussa 2023 ja Moonbin kuoli huhtikuussa 2023.

## Jäsenet
### Nykyiset
* MJ (엠제이)
* Jinjin (진진)
* Cha Eunwoo (차은우)
* Yoon Sanha (윤산하)

### Entiset
* Moonbin (문빈) — 2016–2023; kuoli huhtikuussa 2023
* Rocky (라키) — 2016–2023; erosi yhtyeestä helmikuussa 2023

## Diskografia
### Albumit
* 
* 
* 

### EP-levyt
* 
* 
* 
* 
* 
* 
* 
* 
* 
* 
* 

### Singlet
* "Cat's Eye" (2016)
* "Real Love" (2018)
* "Merry Go Round" (2018)
* "All Night" (2019)
* "One & Only" (2020)
* "No, I don't" (아니 그래) (2020)
* "We Still (Be With You)" (2020)
* "Alive" (2021)
* "U&Iverse" (2022)

## Lähteet

## Aiheesta muualla

*
Eannatum

**Eannatum** oli Lagašin kuningas, joka hallitsi noin vuonna 2450 eaa. Hän oli Lagašin 1. dynastian perustajan Ur-Nanšen pojanpoika. Eannatumin ollessa vallassa kaupunkivaltion mahti saavutti huippunsa.

Eannatum onnistui valloittamaan käytännöllisesti katsoen koko Sumerin, mukaan lukien Kišin, Nippurin, Urin, Larsan ja lyhyeksi aikaa myös Urukin. Hän pystyi myös pakottamaan Lagašin arkkivihollisen Umman kaupungin vasallikseen. Lisäksi Eannatum laajensi valtakuntaansa Elamiin.

Eannatum mainitaan kuuluisassa Korppikotkien steelassa, joka on nykyisin Louvren taidemuseossa. Steelaan kaiverretussa tekstissä kerrotaan, että Eannatum oli jumalten suosikki heti syntymästään lähtien. Ninhursag-jumalatar ruokki häntä maidollaan, ja hän sai nimen Inanna-jumalattaren mukaan. Eannatum sai Lagašin kuninkuuden itseltään Ningirsulta, kaupungin suojelusjumalalta. Nähtyään enneunen Eannatum vaati päättäväisesti Ummalta Gu-Edinan raja-aluetta Lagašille.

Steelan reliefit kuvavat sotaretkeä Ummaa vastaan. Steelan toinen puoli kertoo ihmisten maailman tapahtumista, toinen puoli taas mytologisista jumalten maailman tapahtumista. Steelan historiallisella puolella esitetään kypäräpäinen Eannatum johtamassa armeijaansa. Sotilailla on myös kypärät, neliömäiset kilvet ja aseinaan keihäät. Voitokas Lagašin armeija talloo viholliset jalkoihinsa, ja korppikotkat syövät jo voitettujen ruumiita. Steelan kirjoitus julistaa: "Eannatum iski Ummaan. Kuolleita oli pian 3&nbsp;600. Minä, Eannatum, kuin raivokas myrskytuuli, päästin rajuilman valloilleen."

Lagašin ja Umman rajasodat jatkuivat kuitenkin vielä Eannatumin seuraajien, varsinkin Entemenan, aikana.

## Lähteet
Wartan jokisuiston kansallispuisto

**Wartan jokisuiston kansallispuisto** () on kansallispuisto Lubuszin voivodikunnassa Puolassa. Puiston pinta-ala on noin 80 neliökilometriä ja se perustettiin vuonna 2001. Kansallispuisto sijaitsee Warta- ja Oderjokien yhtymäkohdassa, joka on tärkeä lintujen pesimis- ja talvehtimisseutu. Puistossa pesii muun muassa joutsenia, hanhia ja huitteja. Alueella on tavattu muun muassa ruisrääkkä, sarakerttunen, mustapyrstökuiri, kurki, kaulushaikara, pikkuhaikara, mustatiira ja merikotka. Kansallispuisto kuuluu Ramsar-sopimuksen suojelukohteisiin.

## Lähteet

## Aiheesta muualla
Asetyylijodidi

**Asetyylijodidi** (C2H3IO) on happojodideihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa muita yhdisteitä. Erityisen tärkeä se on teollisesti etikkahapon valmistuksen välivaiheena.

## Ominaisuudet
Huoneenlämpötilassa asetyylijodidi on väritöntä nestettä. Yhdiste reagoi erittäin kiivaasti veden kanssa hydrolysoituen etikkahapoksi ja vetyjodidiksi. Yhdiste reagoi myös alkoholien kanssa. Asetyylijodidi liukenee muun muassa dietyylieetteriin ja bentseeniin. Valon vaikutuksesta yhdiste hajoaa, jolloin se muuttuu väriltään ruskehtavaksi.

## Valmistus ja käyttö
Asetyylijodidia voidaan valmistaa asetyylikloridin ja vetyjodidin välisellä reaktiolla. Etikkahapon valmistukseen käytetyissä Monsanto- ja Cativa-prosesseissa asetyylijodidia muodostuu metanolista ja hiilimonoksidista rodiumin tai iridiumin jodokompleksin katalysoimana.Asetyylijodidia voidaan käyttää muiden orgaanisten yhdisteiden valmistukseen. Etikkahapon valmistusprosesseissa muodostuva asetyylijodidi hydrolysoidaan etikkahapoksi.

## Lähteet
Suolasara

**Suolasara** (*Carex recta*, syn. *Carex halophila*) on sarakasvien (Cyperaceae) heimoon kuuluva monivuotinen kasvilaji. Suolasara on tulkittu usein myös risteymäksi, jonka kantalajit eivät ole tiedossa. Suolasara muistuttaa paljolti vuonosaraa (*Carex vacillans*) ja lajien erottaminen toisistaan on hankalaa. Lajit eroavat toisistaan tähkäsuomujen ulkonäön perusteella.

Suolasara on yleisesti ottaen keskikokoinen saralaji, joka muodostaa pitkiä rönsyjä. Rönsyjensä myötä se muodostaa laajoja mättäitä, joissa on runsaasti varsia. Kuitenkin vain harvoihin varsiin muodostuu kukintotähkiä ja pelkästään kasvulliset varret ovat usein tähkällisiä varsia korkeampia. Tähkälliset varret kasvavat reilut 50 cm korkeiksi. Lehtien tyvitupet ovat tummanpunaruskeita ja lehdet ovat tasaisia, harmaanvihreitä, noin 5 mm leveitä sekä yleensä varsia lyhyempiä. Suolasaran kukinto on useasta tähkästä muodostuva tähkistö, jossa on erilliset hede- ja emitähkät. Hedetähkiä on kaksi tai kolme, ja emitähkiä kahdesta neljään kappaletta. Emitähkät ovat yleensä pystyjä ja toisinaan emitähkien kärjissä on muutamia hedekukkia. Emikukat ovat kaksiluottisia. Tähkäsuomut ovat pullakoita pidempiä ja vaaleanruskeita. Tähkäsuomujen keskiosa on hieman reunoja vaaleampi ja vaaleampi keskiosa jatkuu tähkäsuomun pitkänkapeaan kärkeen asti. Pullakoiden väri vaihtelee harmaanvihreästä ruskehtavaan ja niissä on lyhyt sekä jokseenkin terävä suuota.

Suolasaraa tavataan Pohjoismaissa vain Pohjanlahden rannoilla sekä Suomen että Ruotsin puolella. Suomessa suolasaraa tavataan Perämeren rannikolla lähes koko matkalla Merenkurkusta Tornioon asti. Ruotsissa suolasara on harvinainen.

## Lähteet
Bank Polska Kasa Opieki

**Bank Pekao S. A.** eli koko nimeltään **Bank Polska Kasa Opieki – Spółka Akcyjna** on puolalainen liikepankki, kotimaansa toiseksi suurin lainanantaja. Pankki on perustettu 17. maaliskuuta 1929. Yhtiön päämaja sijaitsee Varsovassa. Yrityksen henkilökuntaan kuului noin 17&nbsp;400 ihmistä.

Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan eräs merkittävimpiä (13. helmikuuta 2018 paino 9,77&nbsp;%).

## Lähteet

## Aiheesta muualla
Mohammed Ibrahim

**Mohammed Ibrahim** (9. elokuuta 1703 – 31. tammikuuta 1746) oli intialainen suurmoguli, joka toimi virassa 7.–29. syyskuuta 1719. Hän kapinoi mahtavia ja tunnettuja Saiyid-veljiä vastaan. Aiemmin samana vuonna Sayid-veljet olivat asettaneet Muhammedin kaksi veljeä Rafi ad Daradjatin ja Djahan II valtaistuimelle, syrjäyttäneet ja murhannet heidät. Mohammed otti vallan, mutta Saiyid-veljekset kukisti hänet lyhyessä taistelussa, joka päättyi siihen, että Muhammad Nasirista tuli suurmoguli.
Lamminpään kirjasto

**Lamminpään kirjasto** oli Tampereen Lamminpäässä sijainnut kaupunginkirjaston toimipiste. Se on tullut tunnetuksi kirjastonhoitaja Kari Aronpuron 1980-luvulta lähtien pitämistä satutunneista.

Kirjasto aloitti toimintansa Lamminpään piirikirjastona Pohjois-Pirkkalassa 19. tammikuuta 1930. Vuonna 1934 se sai paljon lisää kirjoja, kun lakkautetun Nokian piirikirjaston kokoelma siirrettiin Lamminpäähän. Kirjasto toimi kansakoulun luokkahuoneessa, ja se oli auki kerran viikossa, kaksi tuntia kerrallaan.

19. lokakuuta 1938 Lamminpään sivukirjasto avattiin uusissa tiloissa, jotka sijaitsivat Ylöjärventiellä omakotitalon yhteydessä. Vuonna 1950
se sai koko alakerran käyttöönsä. Kirjastoon tehtiin vuonna 1999 peruskorjaus, jonka yhteydessä rakennettiin erillinen sosiaalitila ja uusittiin kalustus.

Kirjaston viimeinen aukiolopäivä oli 18. kesäkuuta 2013. Sulkemisen syynä oli vaikea taloustilanne, laskevat lainausmäärät ja uuden aluekirjaston rakennustyöt. Lentävänniemen ja Lamminpään kirjastot yhdistettiin Lielahden aluekirjastoksi, joka valmistui Lielahdessa avattuun Lielahtikeskukseen keväällä 2014. Lamminpäähän perustettiin kirjastoautopysäkki.

Pirkanmaan maakuntamuseon mukaan Lamminpään entisellä kirjastotalolla on rakennusperinteistä, sosiaalihistoriallista, sivistyshistoriallista ja maisemallista arvoa. Rakennus on suojeltu asemakaavalla.

## Lähteet
Herbert James Draper

**Herbert James Draper** (marraskuu 1864 Lontoo – 22. syyskuuta 1920 Lontoo) oli englantilainen taidemaalari, jonka tyylisuunta oli klassismi.

Draper syntyi Lontoossa ja kävi koulua Bruce Castlessa Tottenhamissa, jonka jälkeen siirtyi opiskelemaan taidetta Lontoon Royal Academy of Arts -taideakatemiaan. Hän vieraili useasti Roomassa ja Pariisissa voitettuaan kuninkaallisen taideakatemian kultamitalin. Vuonna 1891 hän meni naimisiin ja sai vaimonsa kanssa tyttären nimeltä Yvonne. Hän kuoli 56-vuotiaana kotonaan Abbey Roadilla valtimonkovettumatautiin.

Suurin osa Draperin taiteesta liittyi antiikin Kreikan mytologiaan. Hänen maalauksensa The Lament for Icarus (1898) voitti kultaa Pariisin vuoden 1900 maailmannäyttelyssä. Hän myös maalasi Drapers Hallin katon. Myöhemmin Draper alkoi keskittyä enemmän muotokuviin, koska mytologisen taiteen suosio väheni. Hän olikin eläessään suosittu muotokuvien maalaaja, vaikka viimeisinä elinvuosinaan hän ei ollutkaan enää niin tunnettu.

## Galleria

Tiedosto:Herbert James Draper, Study for the foam sprite.jpg|Study for the Foam Sprite
Tiedosto:Herbert Draper - The Lament for Icarus - Google Art Project.jpg|The Lament for Icarus
Tiedosto:Herbert James Draper, Portrait of Ida Draper.jpg|Ida Draper
Tiedosto:Ulysses and the Sirens (1909).jpg|Ulysses and the Seirens
Tiedosto:Herbert James Draper, Sea Melodies.jpg|Sea Melodies
Tiedosto:Herbert James Draper, Art and the Jade.jpg|Art and the Jade
Tiedosto:Draper-The Water Nymph.jpg|The Water Nymph


## Lisää aiheesta
Toll, Simon: Herbert Draper 1863–1920: A Life Study
Tunavallen

**Tunavallen** on jalkapallostadion Eskilstunan kunnassa Ruotsissa.

## Historia

Tunavallen on rakennettu vuosina 1923–1924. Kapasiteetti oli noin 22 000, joista vain 874 olivat istumapaikkoja katon alla.

Uusi Tunavallen, joka rakennettiin samalle paikalle, vihittiin käyttöön elokuussa 2002. Vuodesta 2008 asti stadionilla on ollut tekonurmi, joka mahdollistaa pelaamisen stadionilla ympäri vuoden.
Billy Madison

**Billy Madison** on vuonna 1995 ensi-iltansa saanut elokuva. Elokuva sai ensi-iltansa Yhdysvalloissa 2. helmikuuta 1995.

## Näyttelijät

## Lähteet
Polskie Górnictwo Naftowe i Gazownictwo

**PGNiG** S. A. eli **Polskie Górnictwo Naftowe i Gazownictwo Spółka Akcyjna** (suom. *Puolalainen öljynporaus- ja kaasuteollisuusosakeyhtiö*) on puolalainen kaasu- ja öljyteollisuuskonserni. Yhtiö on Puolan suurin maakaasun maahantuoja ja jakelija.

PGNiG on perustettu vuonna 1982. Konsernin pääkonttori sijaitsee Varsovassa. Vuonna 2016 konsernin palveluksessa oli noin 25&nbsp;300 työntekijää.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1117. Se luokiteltiin tällä listalla neljänneksi suurimmaksi pörssiyritykseksi Puolassa. PGNiG-konsernin markkina-arvo oli 8,6 miljardia Yhdysvaltain dollaria (toukokuussa 2017) ja liikevaihto 8,41 miljardia USD (2016). Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan kymmenen merkittävimmän joukossa (13. helmikuuta 2018 paino 4,8&nbsp;%).

Vuonna 2016 PGNiG:llä oli 6,9 miljoonaa asiakasta kaasuverkostossaan ja näille toimitettiin 10,9 miljardia kuutiota (bcm) maakaasua. Vuonna 2016 yhtiö myi yhteensä 24,3 miljardia kuutiota maakaasua. Tästä määrästä yhtiön maahantuomaa kaasua oli 11,5 bcm ja Puolan sähköpörssin (Polish Power Exchange, PPX; pörssiyhtiö) kautta välitettyä 9,1 bcm. PGNiG:lla oli tuolloin 3,2 miljardin kuution kaasuvarasto. Yhtiö tuotti vuoden aikana itse 4,4 bcm maakaasua; yhtiöllä oli Puolassa 54 maaöljyn ja -kaasun tuotantolaitosta. Yhteensä yhtiöllä oli yli 2&nbsp;000 yksittäistä maaöljyn tai -kaasun porausasemaa (lähdettä) ja toimilupa-alueillaan arviolta 770 miljoonaa öljytynnyrillistä vastaavat (boe, á 158,987 litraa maaöljyä) öljy- ja kaasuvarannot. Yhtiön sähkön ja lämmöntuotanto tuotti vuoden 2016 aikana 3,6 TWh sähköä (tuotantokapasiteetti 1,1 GW) ja 40 petajoulea lämpöä (kapasiteetti 5,4 GW).

Maakaasukonsernilla on LNG-kaasuterminaali Szczecin-Świnoujścien satamassa Świnoujściessa nesteytetyn maakaasun maahantuontia varten. Yhtiö on tuonut nesteytettyä maakaasua esimerkiksi Yhdysvalloista ja sopinut LNG-maakaasun maahantuonnista qatarilaisen Qatargasin kanssa. Sopimusten johdosta LNG-terminaalin vuosikapasiteettia suunnitellaan nostettavan 5,0:sta 7,5 miljardiin kuutioon.

Loppuvuodesta 2017 PGNiG teki 2,2 miljardin dollarin suuruisen sitoumuksen Norjan maakaasukentiltä Tanskan kautta Puolaan rakennettavan Baltic Pipe -maakaasuputken kapasiteetin pääosan varaamisesta 15 vuodeksi (1.10.2022–30.9.2037). Baltic Pipe -hanke on Euroopan unionin energiaturvallisuuden hankelistan keskeisiä hankkeita. Kaasukuljetusten on suunniteltu alkavan siirtoputkea pitkin vuonna 2022. Hankkeella enemmistöosuudellaan Puolan valtion kontrolloima maakaasuyhtiö pyrkii vähentämään Puolan riippuvuutta Venäjältä tuotavasta maakaasusta. Putkella voitaisiin suunnitelmien mukaan siirtää Puolaan tuotua maakaasua myös Tanskaan ja Ruotsiin. 

## Lähteet

## Aiheesta muualla
Lapinvehnä

**Lapinvehnä** eli **lapinvehniö** (*Elymus mutabilis*) on heinäkasvien (Poaceae) heimoon ja vehniöiden (*Elymus*) sukuun kuuluva kasvilaji. Se muistuttaa paljolti koiranvehnää (*Elymus caninus*), mutta lajit ovat erotettavissa toisistaan kaleiden ulkonäön perusteella.

Lapinvehnä on monivuotinen kasvilaji ja voi kasvaa yli metrin korkuiseksi. Sen lehdet ovat noin senttimetrin levyisiä, melko rentoja ja karkeita sekä ylä- että alapinnoiltaan. Lehtitupet ovat karvaiset. Lapinvehnän kukinto on tähkä, jonka tähkylät ovat usein jonkin verran punertavia. Tähkylät ovat noin senttimetrin pituisia ja niissä on kolmesta viiteen kukkaa. Tähkylöiden kaleet ovat soikeita, kapean kalvolaitaisia ja karkeakarvaisia. Niissä voi olla myös lyhyt vihnemäinen ota. Ulkohelpeet ovat suunnilleen kaleiden kokoisia ja niiden kärjissä on selkeä vihne.

Lapinvehnä kasvaa tunturien rinteillä, joenrannoilla ja lähteiköissä. 

Suomessa lapinvehniötä esiintyy melko harvinaisena Keski- ja Pohjois-Lapissa, enimmäkseen napapiirin pohjoispuolella. Lajin esiintymät keskittyvät Lapin jokivarsiin ja sitä kasvaa monin paikoin muun muassa Tornionjoen, Kemijoen, Tenojoen ja Ivalojoen latvahaaroilla. Yleisimmin lajia kasvaa Sodankylässä ja Pelkosenniemellä Kitisellä.

## Lähteet
Aleksis-kuoro

**Aleksis-kuoro** on nurmijärveläinen neliääninen sekakuoro. 
Aleksis-kuorolla on monipuolinen ohjelmisto koostuen kansanlauluista musikaaleihin. Kuoro laulaa pääosin suomeksi, mutta ohjelmiston osana on myös englanniksi sekä muutamalla muulla kielellä lauluja.

Aleksis-kuoron juuret ovat Nurmijärven Karjala-kuorossa, joka perustettiin jo vuonna 1998. Nykyinen Aleksis-kuoroyhdistys on rekisteröity vuonna 2010. 
Kuoroa on johtanut jo vuodesta 2007 diplomikuoronjohtaja Victoria Meerson.

Kuoron toimintaa tukee Nurmijärven Opisto, Nurmijärven seurakunta sekä Nurmijärven kunta.

## Aiheesta muualla
* Kuoron facebook -sivut
Little Caesars Arena

**Little Caesars Arena** on monitoimihalli Detroitissa, Michiganin osavaltiossa Yhdysvalloissa. Siellä pelaavat Detroit Red Wings (NHL) ja Detroit Pistons (NBA). Halli valmistui vuonna 2017.

Hallin rakentaminen aloitettiin huhtikuussa 2015, ja sen avajaiset pidettiin 5. syyskuuta 2017. Hallin rakennuskustannukset olivat 863 miljoonaa dollaria. Halli on osa kaupungin kehittämishanketta, ja se on osittain julkisin varoin rahoitettu.

Halli on nimetty Little Caesars -pizzaketjun mukaan. Ketjun omistaa yksityinen Ilitch Holdings -yhtiö, joka omistaa myös Detroit Red Wings -joukkueen.

## Lähteet
Los Lagos

**Los Lagos** () on yksi Chilen viidestätoista hallinnollisesta alueesta. Sen virallinen järjestysnumero on X ja pääkaupunki Puerto Montt. Alue jakautuu neljään maakuntaan: Chiloé, Llanquihue, Osorno ja Palena. Alueen pinta-ala on 48&nbsp;584,5&nbsp;km² ja asukasluku 828&nbsp;708. Los Lagosin alueella sijaitsee Chilen toiseksi suurin saari, Chiloé ja toiseksi suurin järvi, Llanquihue.


Palafitos de Castro.jpg|Värikkäitä palafito-taloja Castrossa
Caldera-of-puyehue-volcano.jpg|Puyehue-tulivuoren kraatteri
Erupción Volcán Calbuco (17062565578).jpg|Alueen hallintokeskus, Puerto Montt, Calbuco-tulivuoren purkautuessa huhtikuussa 2015.
Río Blanco.jpg|Río Blanco


## Lähteet

## Aiheesta muualla
Esa Kauppi

**Esa Kauppi** (s. 1957 Kuusamo) on oululainen rakennusneuvos, arkkitehti (SAFA). Hän on toiminut Oulun yliopiston arkkitehtuurin osastolla opettajana 1981–1996 ja suunnitellut asuin-, liike- ja teollisuusrakennuksia Suomeen ja ulkomaille. Oulun kaupungin rakennusvalvonnassa Kauppi on toiminut arkkitehtina vuodesta 1996. Kilpailumenestymisiä hänellä on yleisissä arkkitehtuurikilpailuissa vuodesta 1985. Palkintotuomarina arkkitehtuurikilpailuissa hän on toiminut 1990 lähtien. Tasavallan presidentti Sauli Niinistö myönsi arkkitehti Esa Kaupille rakennusneuvoksen arvonimen 19.12.2019.   

Kauppi on luonut OuluArchitecture-julkaisusarjan, jonka päätoimittajana hän on toiminut vuosina 2002, 2005, 2008, 2011, 2012, 2015, 2016, 2018. Hän on  myös OuluArchitecture -matkojen perustaja. Arkkitehtuurimatkoilla on lisätty rakentamiseen ja suunnitteluun sisältyvää vuorovaikutusta eri osapuolten välillä.

Kauppi on ollut SAFA:n kilpailuvaliokunnan jäsen 1998–2000, minkä jälkeen myös SAFA:n liittovaltuuston jäsen, hallituksen jäsen ja kilpailutoimikunnan jäsen.

## Palkinnot ja tunnustukset
* Suomen Leijonan ansioristi 2004
* Suomen Rooman instituutin jäsen 1983 lähtien
* Konstantinus Suuren Ritarikunnan jäsen 2017
*Rakennusneuvos 2019

## Julkaisut
* *Arkkitehtuuria Oulussa 2002*. Oulu: Oulun kaupunki, rakennusvalvontavirasto, 2002 
* *Arkkitehtuuria Oulussa 08* - OuluArchitecture. Esa Kauppi (toim.). Oulun kaupunki, rakennusvalvontavirasto, 2008
* *Arkkitehtuuria Oulussa 2011*. toim. ja esipuhe Esa Kauppi. Rakennusvalvonta Oulu, 2011
* *Arkkitehtuuria, taidetta ja rakentamisen laatua Oulussa 2005*. teksti: Esa Kauppi, Pekka Seppälä, Tapani Mäkikyrö, Taina Myllyharju, Oulu: Oulun rakennusvalvontavirasto, Oulun taidemuseo 2012  (OuluArchitecture-julkaisusarja)
* *Oulua ilmasta 2012 – Oulu from the air 2012*. tekstit: Esa Kauppi, Jari Heikkilä, toimittaja: Esa Kauppi, Oulu: Oulun kaupunki, rakennusvalvonta, 2012  (OuluArchitecture-julkaisusarja)
* *Arkkitehtuuria ja rakentamisen laatua Oulussa 2002-2015*. toimittaja Esa Kauppi. Oulu: Oulun kaupunki, rakennusvalvonta, 2016  (OuluArchitecture-julkaisusarja)

## Lähteet
Punanen Viesti

**Punanen Viesti : Sosialidemokratinen Kevätjulkaisu** oli vuosina 1907–1922 ilmestynyt suomalainen sosialidemokraattinen kulttuurilehti. Työväenasian lisäksi se sisälsi muun muassa novelleja ja runoja. Lehdessä oli myös runsas kuvitus.

## Historia
Punasen Viestin ensimmäinen numero ilmestyi *[[Sosialistinen Aikakauslehti|Sosialistisen Aikakauslehden]]* kustantamana Helsingissä, jonka jälkeen lehti siirtyi Turkuun. Vuosien 1908–1909 numeron julkaisi paikallinen työväenlehti *[[Sosialisti (Turku)|Sosialisti]]* ja vuodesta 1910 lähtien kustantajana toimi Sosialistin kirjapaino-osuuskunta. Lehteä julkaistiin yhteensä 15 numeroa, sillä sisällissodan jälkeisenä vuonna 1919 se ei ilmestynyt. 

Punasen Viestin kirjoittajana toimivat lukuisat suomalaisen työväenliikkeen vaikuttajat, kuten Evert Eloranta, Eero Haapalainen, Väinö Hakkila, Otto Wille Kuusinen, Yrjö Mäkelin, Matti Paasivuori, Yrjö Sirola ja Hella Wuolijoki. Lisäksi lehdessä julkaistiin ulkomaisten kirjoittajien tekstejä. Kuvittajina toimivat muun muassa Edvin Lydén, Ragnar Ungern, Ola Fogelberg ja Ilmari Kaijala.

Vuoden 1918 numeroaan varten lehti tiedusteli 80:ltä suomalaiselta eri alojen taiteilijalta heidän näkemystään taiteen ja työväestön suhteesta, mutta sai vastauksen vain kymmeneltä. Vastanneiden joukossa olivat muun muassa kuvanveistäjä John Munsterhjelm sekä taidemaalarit Yrjö Ollila ja Santeri Salokivi.

## Päätoimittajat
Vuosien 1907–1915 päätoimittajaa ei ole ilmoitettu.

*Jussi Raitio (1916–1917)
*Kalle Tähtelä (1918)
*Edwin Wahlsten (1920)
*E. O. Kotiranta (1921–1922)

## Lähteet

## Aiheesta muualla
*''Punanen Viesti'' -lehden numerot digitoituna Kansalliskirjasto.
Michael Owen (kirjailija)

**Michael Owen** on usean australialaisen kirjoittajan yhteinen kirjailijanimi. Heitä ovat olleet ainakin R. Wilkes Hunter, J. E. Macdonnell, C. J. McKenzie.

## Suomennetut teokset
* *Erämaan armoilla* (*The tank raiders*), suom. M. Hossa. Helsinki: Viihdekirjat, 1964. Voitto-kirjat 20)
* *Viidakkopartio* (*Jungle patrol*), suom. M. Hossa. Helsinki: Viihdekirjat, 1965. Voitto-kirjat 25)
* *Verinen viidakko* (*Commando strike*), suom. Niilo Nopanen. Helsinki: Viihdekirjat, 1965. Voitto-kirjat 32)
* *Kuolemanloukku* (*Battle trap*), suom. H. Orava. Helsinki: Viihdekirjat, 1966. Voitto-kirjat 40)
* *Viidakkosota* (*Battle trap*), suom. J. Tuomainen. Tapiola: Viihdekirjat, 1973 Voitto-kirjat 76)

## Lähteet
Pekurinkulma

**Pekurinkulma** on Oulun Pokkisen kaupunginosassa, kävelykatu Rotuaarin varrella sijaitseva liike- ja toimistorakennus. Jugendtyylisen rakennuksen on suunnitellut arkkitehti Valter Thomé vuonna 1910, Pohjoismaiden yhdyspankille (PYP). Rakennusta laajennettiin vuonna 1991.

Vuonna 2008 Oulun Osuuspankki myi Pekurinkulman hollantilaiselle kiinteistösijoitusyhtiö Redevco:lle 18,7 miljoonalla eurolla. Keskinäinen Eläkevakuutusyhtiö Ilmarinen osti Pekurinkulman Redevcolta vuonna 2012. Kauppaan kuului kiinteistö tontteineen.

Pekurinkulmasta on läpikulku viereiseen rakennukseen, jossa toimi aikaisemmin Stockmann-tavaratalo, ja nykyisin Kauppakortteli Pekuri.

Rakennuksessa on muun muassa pikaruokaravintola McDonald’s, joka on toiminut samalla paikalla vuodesta 1996.

## Lähteet
C. J. McKenzie

**Cecil James (C. J.) McKenzie** (1925 Tumut, Tumbarumba area, Uusi Etelä-Wales, Australia – 21. elokuuta 2003 Uusi Etelä-Wales, Australia) oli australialainen kirjailija. Hän työskenteli kustannustoimittajana Horowitzilla. Hän kirjoitti myös nimillä Michael Owen, Kane ja Mike Boone.

McKenzie kirjoitti muutamia Carter Brown -kirjoja Alan Yatesin ollessa vuonna 1958 ulkomailla.

## Lähteet
Andrea Sacchi

**Andrea Sacchi** (30. marraskuuta 1599 – 21. kesäkuuta 1661) oli italialainen taidemaalari tyylisuuntanaan klassismi. Hän syntyi Nettunossa ja kuoli Roomassa.

## Elämä
Sacchin isä Benedetto oli myös maalari, mutta hänen osaamisensa ei ollut kovin kattavaa. Benedetto opetti aluksi poikaansa, mutta tämän kehityttyä paremmaksi Sacchi sai opettajakseen osaavamman taiteilijan Francesco Albanin, jonka luona oli Bolognassa. Kun Sacchi palasi Roomaan vuonna 1621 hän työskenteli siellä loppuikänsä, käyden vain lyhyillä matkoilla Pohjois-Italiassa ja vuonna 1640 Pariisissa. Uransa alkuaikoina mesenaatti Antonio Barberini auttoi Sacchia tilaamalla tämän taidetta Rooman kirkkoihin.

Sacchin Bolognalainen koulutus sai tämän kiintymään klassismiin ja väreihin. Sacchi tutki myös Rafaelin maalauksia, ja Rafaelin taiteen vaikutus näkyykin useassa Sacchin töistä vahvasti. Hän matkusti myös Parmaan ja Venetsiaan tutkiakseen Antonio da Correggion taidetta. Kaksi Sacchin merkittävää kanvaasityötä ovat alttaritauluja, jotka ovat esillä Pinacoteca Vaticana galleriassa Vatikaanissa. Sacchi maalasi pääasiassa uskonnollisia maalauksia, mutta teki elämänsä aikana myös muutaman muotokuvan.

## Tunnetuimmat teokset

### ''Allegoria de La Divina Sapienza''

Allegoria de La Divina Sapienza (suoraan suom. Jumalallisen viisauden allegoria) on Sacchin vuosina 1629–1633 maalaama fresko Palazzo Barberinissa Roomassa. Se on Sacchin tunnetuin työ, ja se on saanut vaikutteita Rafaelin maalaamista huoneista Vatikaanin Palatsissa (Stanze di Raffaello). Toisen saman nimisen freskon on maalannut Luca Giordano.

### ''Il miracolo di San Gregorio Magno''
Il miracolo di San Gregorio Magno (suoraan suom. Pyhän Gregory Suuren ihme) on maalattu kanvaasille vuosina 1625–1657. Se on nykyisin Pinacoteca Vaticanassa. Maalauksessa on kuvattu legenda siitä kuinka keisarinna Konstantina pyysi reliikkejä paavi Gregoryltä, niitä kuitenkaan saamatta. Sen sijaan paavi antaa toisen reliikin, jonka arvon todistaa saamalla sen vuotamaan verta.

### ''Visione di S. Romualdo''
Visione di S. Romualdo (suoraan suom. Pyhän Romulardin näky) on maalattu valmiiksi vuonna 1631, ja se on myös esillä Pinacoteca Vaticanassa Roomassa. Siinä on kuvattu munkkeja istumassa rauhallisesti taustalla olevan hahmon häipyessä taivaalle.

## Maalauksia

Tiedosto:Andrea Sacchi - Daedalus and Icarus - Google Art Project.jpg|Dedalo e Icaro (Dedalus ja Ikarus)
Tiedosto:Andrea Sacchi.jpg|Kolme Mariaa
Tiedosto:Andrea Sacchi - Venus at Rest - WGA20612.jpg|Le Repos de Venus (Venus levossa)
Tiedosto:RomualdSacchi.jpg|Visione di San Romualdo


## Lähteet

## Aiheesta muualla
Meret Oppenheim

**Meret Oppenheim** (1913–1985) oli sveitsiläis-saksalainen surrealistitaiteilija. Hän opiskeli vuodesta 1932 taidekoulussa Pariisissa ja liikkui sikäläisessä surrealistiryhmässä, johon kuuluivat Max Ernst, André Breton ja Alberto Giacometti. Hänen merkittäviä teoksiaan on *Turkisaamiainen*, joka muodostuu kupista, lautasesta ja lusikasta. Se on nykyisin MoMA:ssa. 

Thomas Levy on sanonut, ettei Oppenheim ollut mikään suuri maalari vaan pikemminkin ideoiden kehittelijä. Emman kuraattorin Tiina Penttilän mukaan Oppenheimilla oli suuri merkitys feministinä ja perinteisten sukupuoliroolien rikkojana.

Oppenheimin teoksia oli esillä Espoossa taidemuseo Emmassa keväällä ja kesällä 2018.

## Lähteet
Tunteen sain

**Tunteen sain** on suomalaisen iskelmälaulaja Seija Simolan neljäs, vuonna 1976 julkaistu studioalbumi. Albumilla on vain yksi suomalaista alkuperää oleva kappale ”Adagio”, jonka on säveltänyt levyn kapellimestari ja tuottaja Aarno Raninen. Albumin kaikki muut kappaleet ovat käännöskappaleita.

## Kappaleet
Kaikki sovitukset Aarno Raninen.
;A-puoli
# 
# 
# 
# 
# 
# 

;B-puoli
# 
# 
# 
# 
# 

## Singlet

## Tekijät
### Aarno Ranisen orkesterin muusikoita
* Aarno Raninen – orkesterin johto
* Ami Aspelund – taustalaulut (”Unessain sinut nään”)
* Heikki Laurila – kitarat (”Yö jokainen”)
* Nono Söderberg – kitarat

### Tuotanto
* Aarno Raninen – tuotanto
* Erik Uddström – valokuvat ja kannen suunnittelu

## Lähteet
* 
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet
Hispaniolantangarat

**Hispaniolantangarat** (Phaenicophilidae) on varpuslintuihin kuuluva heimo. Heimon lajit luettiin aikaisemmin kuuluviksi kerttulien tai tangarojen heimoihin. BirdLife Suomen luokituksen mukaan heimoon kuuluu 5 sukua ja 9 lajia. Muiden luokitusten mukaan osa hispaniolantangaralajeista kuuluu heimoihin rotkotangarat (Calyptophilidae), Nesospingidae tai Spindalidae.

Hispaniolantangaralajit elävät Hispaniolan saarella, ja niiden elinympäristöä ovat metsät ja ravintoa hyönteiset ja muut selkätangattomat eläimet. Väritykseltään ne ovat tyypillisesti selästä ja siivistään oliivinvihreät ja vatsastaan harmahtavan valkoisia.

## Suvut ja lajit
### [[Hispaniolantangarat (suku)|Hispaniolantangarat]] ''Phaenicophilus''
*Hispaniolantangara *Phaenicophilus palmarum*
*Pikkuhispaniolantangara *Phaenicophilus poliocephalus*

### [[Sirkkutangarat]] ''Spindalis''
*Hispaniolansirkkutangara *Spindalis dominicensis*
*Jamaikansirkkutangara *Spindalis nigricephala*
*Puertoriconsirkkutangara *Spindalis portoricensis*
*Sirkkutangara *Spindalis zena*

### Lajeja, joilla on oma sukunsa
*Hispaniolankerttuli *Xenoligea montana*
*Hispaniolanviherkerttuli *Microligea palustris*
*Puertoricontangara *Nesospingus speculiferus*

## Lähteet
Peukaloiskerttulit

**Peukaloiskerttulit** (Zeledoniidae) on varpuslintuihin kuuluva heimo. Heimon taksonominen asema on osin epäselvä ja heimon lajit on aiemmin sijoitettu kerttulien tai rastaiden heimoon, mutta molekyylibiologiset tutkimukset ovat osoittaneet, että lajit eivät kuulu näihin heimoihin. BirdLife Suomen luokittelun mukaan heimoon kuuluvat peukaloiskerttuli (*Zeledonia coronata*) ja kuubankerttulien (*Teretistris*) suvun lajit kuubankerttuli (*Teretistris fernandinae*) ja orientenkerttuli (*Teretistris fornsi*). Nämä lajit kuitenkin luetaan toisinaan kuuluviksi heimoon Teretistridae.

Peukaloiskerttulien heimon lajeja tavataan Väli-Amerikasta ja ne elävät metsissä.

## Lähteet
Itä-Ruanda

**Itä-Ruanda** (; ) on yksi Ruandan neljästä maakunnasta ja viidestä ylimmän tason aluehallinnollisesta alueesta. Itä-Ruanda on pinta-alaltaan maakunnista suurin. Alueen väkiluku oli 2&nbsp;600&nbsp;812 vuonna 2012. Alueen hallinnollinen keskus on Rwamagana.

Maakunta jakautuu aluehallinnon toisella tasolla seitsemään piiriin: Bugesera, Gatsibo, Kayonza, Kirehe, Ngoma, Nyagatare ja Rwamagana.
 
## Lähteet

## Aiheesta muualla
Eye Cue

**Eye Cue** on vuonna 2008 perustettu pohjoismakedonialainen poprockyhtye, jonka muodostavat laulajat Bojan Trajkovski ja Marija Ivanovska. Yhtye sai listamenestystä vuonna 2008 kappaleella "Magija" ja saavuttivat Top 20 sijan vuonna 2010 *MTV Adriassa* kappaleella "Not This Time".

Eye Cue edusti Pohjois-Makedoniaa (tai tuolloista Makedonian tasavaltaa) vuoden 2018 Eurovision laulukilpailussa kappaleella ”Lost and Found”.

## Lähteet
Lost and Found (kappale)

**Lost and Found** on pohjoismakedonialaisyhtyeen Eye Cuen esittämä kappale, jolla he edustivat Pohjois-Makedoniaa (tai tuolloista Makedonian tasavaltaa) vuoden 2018 Eurovision laulukilpailussa, Lissabonissa. Kappale voitti Euroviisujen vuosittaisen  Barbara Dex -palkinnon vuoden huonoimmasta esiintymisasusta.

Kappale kilpaili Euroviisujen ensimmäisessä semifinaalissa, jossa se sijoittui kahdeksanneksitoista ja täten karsiutui finaalista.

## Lähteet
Esikoiset (yhdistys)

**Esikoiset ry** on Suomen evankelis-luterilaisen kirkon sisällä toimiva lestadiolainen herätysliike.  Se sai alkunsa vuoden 2016 esikoislestadiolaisten hajaannuksessa. Hajaannuksen taustalla oli esikoislestadiolaisten sakramenttien omiin käsiin ottaminen, niin kutsuttu "sakramenttiseparatismi", jota myöhemmin perustettuun Esikoiset ry:een siirtyneet eivät hyväksyneet. Eroja aiheutti myös suhtautuminen Ruotsin Lapin seurakunnan ja Lapin vanhimpien asemaan. Esikoiset ry kertoo kotisivuillaan, että vaikka yhdistys on perustettu vuonna 2016, se jatkaa esikoislestadiolaisuuden vanhaa perinnettä kansankirkon yhteydessä ja että se nojaa uskossa ja elämässä Raamattuun ja luterilaiseen tunnustukseen. Sanoman ydin on, että pelastus on uskossa Kristuksen sovitustyöhön. Esikoiset ry julkaisee Armon sana -lehteä, ja käyttää laulukirjanaan Armon sävel -laulukokoelmaa (246 laulua), joka sisältää paljon lestadiolaisuudessa käytettyjä lauluja ja muita hengellisiä lauluja.

## Herätysliikkeen taustaa

Lauantaina 23. heinäkuuta 2016 pidettiin seurakuntakokous Lahdessa Ahtialan koululla. Paikalla oli noin 750 seurakuntalaista. Kokouksessa käsiteltiin Suomen evankelis-luterilaisen kirkon sisäisenä herätysliikkeenä jatkamista, kun vanha liike oli ryhtynyt toimittamaan sakramentteja maallikkosaarnaajien voimin. 15. elokuuta 2016 uutisoitiin esikoislestadiolaisen herätysliikkeen olevan jakautumassa. Uusi järjestö Esikoiset ry perustettiin elokuussa 2016. Se kerää riveihinsä niitä esikoislestadiolaisia, jotka eivät hyväksy vanhan järjestön sakramenttilinjaa. Esikoiset ry:n jäsenmäärä on alun kasvupyrähdyksen jälkeen asettunut 1&nbsp;500:n tienoille.

## Toiminta

Esikoiset ry:llä on toimintaa ainakin Helsingissä, Hämeenlinnassa, Keiteleellä, Lahdessa, Lappeenrannassa, Mikkelissä, Porissa, Tampereella, Teuvalla ja Turussa. Toiminta painottuu viikoittaisiin hartauskokouksiin, joita pidetään eri paikkakunnilla lähinnä kirkon tiloissa ja kodeissa. Isoja seuroja pidetään 2–3 kertaa vuodessa. Koko maata käsittäviä seuroja pidetään pääsiäisen ja pyhäinpäivän aikaan, jolloin päätetään lähetysmatkoista.

## Lähteet

* www.esikoiset.fi

* www.sakramentit.fi
Luettelo eduskunnasta eronneista kansanedustajista

Tämä on luettelo eduskunnasta eronneista kansanedustajista. Luettelo sisältää kansanedustajana toimineita henkilöitä, joille eduskunta on myöntänyt eron eduskunnasta kesken vaalikauden.

Vuoden 1979 jälkeen eropyyntöjä on esitetty yli 60, joista kaksi on hylätty: Marjatta Stenius-Kaukosen (Vas.) pyyntö vuonna 1991 ja Vesa Laukkasen (SKL) vuonna 1994. Kauko Juhantalo on ainoa edustaja, joka ei itse pyytänyt eroa. Aiempien vuosien eropyynnöistä ei ole kattavaa tilastointia.

Luettelossa ei pääsääntöisesti ole niitä kansanedustajia, jotka ovat tulleet valituksi Euroopan parlamenttiin, sillä heidän ei tarvitse pyytää eroa eduskunnasta, vaikka heidän työnsä siellä keskeytyykin.

## Lähteet
*

### Viitteet
Ceconomy

**Ceconomy AG** on saksalainen holdingyhtiönä toimiva pörssiyritys, joka on Euroopan laajimman kodinelektroniikan kauppaketjun Media Marktin emoyhtiö. Ceconomyn päämaja sijaitsee Düsseldorfissa.

Konsernilla on noin 1&nbsp;050 kuluttajaelektroniikan vähittäismyymälää Euroopassa; myymälät toimivat Media Markt- (850 myymälää 14 maassa) ja Saturn-myymäläbrändeillä (200 myymälää neljässä maassa). Yhtiöllä on myös iBood-kauppaportaali (lyhenne sanoista *Internet’s Best Online Offer Daily*) ja Juke!-lataamo (yli 46 miljoonaa nimikettä musiikkia, elokuvia, pelejä ja e-kirjoja vuokrattavissa tai ostettavissa) sekä joitain tukipalveluja. Tilikaudella 10/2016–9/2017 konsernin liikevaihto oli 22,2 miljardia euroa ja nettotulos 189 miljoonaa euroa. Yrityksen palveluksessa oli tilikaudella keskimäärin 58&nbsp;217 työntekijää.

Ceconomy syntyi vaiheittain vuosien 2016-2017 aikana, kun aiemman Metro AG:n kuluttajaelektroniikan liiketoiminta eriytettiin omaksi Ceconomy-pörssiyhtiökseen irti perinteisempien vähittäismyymälöiden ketjusta. Sekä Ceconomy AG:n ja uuden Metro AG:n osakkeet on noteerattu 13. heinäkuuta 2017 lähtien sekä Frankfurtin ja Luxemburgin pörsseissä.

## Historiaa

Leopold Stiefel perusti vuonna 1979 Münchenissä Media Markt -nimisen kodinkonemyymälöiden ketjun. Saksalainen Kaufhof-tavarataloyritys osti vuonna 1988 sen osake-enemmistön. Media Marktia laajennettiin vuonna 1990 ostamalla Saturn-Hansa Handels GmbH, ja näin muodostunut Media-Saturn Group alkoi Leopold Stiefelin johdolla kasvaa nopeasti muihin Euroopan maihin ulottuen Portugalista Venäjälle.

Vuonna 1996 saksalainen noutotukuistaan tunnettu Metro AG osti sekä Kaufhofin että enemmistön Media-Saturnista, jonka kodinkonekauppa sai uutta vauhtia ja viisinkertaisti liikevaihtonsa vuosien 1995 ja 2005 välillä samalla kun myymälöiden määrä kasvoi 142:sta yli viiden sadan.

## Lähteet

## Aiheesta muualla
*MediaMarkt – Europe’s largest retailer for consumer electronics   (mediamarkt.com)
Wieser

**Wieser** on muun muassa seuraavien henkilöiden sukunimi:

* Friedrich von Wieser (1851–1926), itävaltalainen taloustieteilijä
* Roland Wieser (s. 1956), itäsaksalainen yleisurheilija
* Sandro Wieser (s. 1993), liechtensteinilainen jalkapalloilija
Netta Barzilai

**Netta Barzilai** ( נטע ברזילי) (s. 22. tammikuuta 1993 Hod HaSharon, Israel) on israelilainen laulaja. Hän edusti Israelia vuoden 2018 Euroviisuissa Lissabonissa, sen jälkeen kun hän voitti *HaKokhav HaBan* (kilpailu, jossa valitaan Israelin euroviisuedustaja) 13. helmikuuta 2018. Netta voitti Euroviisut 2018  kappaleella ”Toy”.

## Ura
Vuoden 2017 syyskuussa Barzilai osallistui Israelin euroviisukarsinnan *HaKokhav HaBan* viidennelle tuotantokaudelle. Barzilai eteni finaaliin asti, voittaen kilpailun 210 pisteellä. Voittonsa myötä Barzilai pääsi edustamaan Israelia vuoden 2018 Euroviisuissa.

Barzilain kilpailukappale ”Toy” julkaistiin 11. marraskuuta. Kappaleen tuotti ja sanoitti Doron Medalie ja Stav Beger. Kappaleen musiikkivideo sai yli 20 miljoonaa näyttökertaa kaksi kuukautta ennen itse Euroviisuja. 8. toukokuuta Barzilai lauloi itsensä jatkoon vuoden 2018 Eurovision laulukilpailun ensimmäisessä semifinaalissa, voittaen koko semifinaalin 283 pistellä. Finaali järjestettiin 12. toukokuuta, jonka Barzilai voitti keräten 529 pistettä tuomaristoilta ja puhelinäänestäjiltä.

## Diskografia
### Singlet

## Lähteet

## Aiheesta muualla